DA Den Europæiske Unions Tidende C 125/5

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2012/C 125/05

Denne offentliggørelse giver ret til indsigelse mod ændringsansøgningen i henhold til artikel 7 i Rådets forordning (EF) nr. 510/2006. (1) Indsigelser skal være Kommissionen i hænde inden seks måneder efter datoen for denne offentliggørelse.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»MELA ALTO ADIGE«/»SÜDTIROLER APFEL«

EF-Nr.: IT-PGI-0105-0207-09.09.2011

BOB ( ) BGB ( X )

1. Afsnit i varespecifikationen, som berøres af ændringen:

—  Produktets betegnelse — Varebeskrivelse —  Geografisk område —  Bevis for oprindelse — Produktionsmetode —  Tilknytning — Mærkning —  Krav i de nationale bestemmelser —  Andet (angives nærmere)

2. Type ændring(er):

— Ændring af enhedsdokument eller resuméark —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Varebeskrivelse:

I artikel 2 punkt 2.1 i varespecifikationen anføres det, at til produktionen af »Mela Alto Adige« eller »Südtiroler Apfel« må anvendes mutationer og kloner af de sorter, der er angivet.

Udover de sorter, der allerede er nævnt i den nugældende varespecifikation, tilføjes sorterne Pinova og Topaz. Disse to sorter blev med henblik på dyrkning indført i Alto Adige i henholdsvis 1985 og 1992, og udgør nu en vigtig del af områdets æblesortiment.

Hvad angår artikel 2 punkt 2.2 i varespecifikationen, har man fundet det nødvendigt at præcisere, i hvilken periode bestemmelse af frugternes sukkerindhold og fasthed skal finde sted. De kvalitative parametre, der måles i det afgrænsede tidsinterval, skal være opfyldt i hele den periode, hvor produktet afsættes, eftersom man med moderne opbevaringsmetoder ikke kan konstatere nogen mærkbar nedgang i æblernes fasthed og sukkerindhold.

Frugter, som tilhører handelsklasse II, indføjes også i varespecifikationen, forudsat at de er produceret ved hjælp af økologiske dyrkningsmetoder.

I artikel 2 punkt 2.2 i afsnittet om sorten GALA udgår formuleringen »Royal Gala og lignende«, eftersom »Royal Gala« er et registreret varemærke og ikke en sort.

I artikel 2 punkt 2.2 i afsnittet om sorten RED DELICIOUS udgår henvisningen til »Red Chief« eftersom »Red Chief« er et registreret varemærke og ikke en sort.

I artikel 2 punkt 2.2 i afsnittet om sorten STAYMAN WINESAP er der fejlagtigt skrevet »Stayman« i stedet for »Staymanred«.

3.2. Produktionsmetode:

I artikel 5 punkt 5.1 udgår den udtrykkelige henvisning til »integreret produktion og/eller økologisk jordbrug«. Med ændringen af teksten er det nu også muligt også at anvende alternative, moderne dyrkningsteknikker med lav miljøindvirkning.

I artikel 5 punkt 5.3 andet afsnit udgår henvisningen til den gennemsnitlige pH-værdi, eftersom den ikke betragtes som værende særlig information, således som den formuleres i varespecifikationen. Det skal bemærkes, at pH-analysen indgår i de jordbundsanalyser, som allerede ligger til grund for de gødningsplaner, der omhandles i varespecifikationen.

I artikel 5 punkt 5.3 tredje afsnit udgår henvisningen til bladanalysen. De oplysninger, der udledes af jordbundsanalysen, er tilstrækkelige til at planlægge gødskningen således, at planterne sikres den rette tilførsel af næringsstoffer. En bladanalyse foretages normalt først, hvis der konstateres en synlig mangel på næringsstoffer som kvælstof, zink og jern, og den er derfor ikke til nogen nytte i forhold til planlægningen af vedligeholdelsesgødskningen.

I artikel 5 punkt 5.5 fjerde afsnit indføres muligheden for fuldstændig ukrudtsbekæmpelse i de områder, hvor æbletræerne dækkes af net for at bekæmpe almindelig oldenborre (Melolontha melolontha). Derved kan udviklingen af larver og skader på kulturerne begrænses.

I artikel 5 punkt 5.5 udgår oplysningen om en fast periode med kunstig vanding. Derved bliver det muligt at planlægge vandingen på grundlag af de faktiske klimaforhold. Det skal for eksempel bemærkes, at det ofte er nødvendigt med vanding efter september måned for at forebygge eventuelle frostskader som følge af megen tørke.

I artikel 5 punkt 5.7 ændres teksten, så den højest mulige produktion 68 ton pr. ha gælder frugt, der er bestemt for markedet for frisk frugt, og beregnes som et gennemsnit af den samlede produktion i Alto Adige for samtlige.

I artikel 5 punkt 5.8 andet afsnit udgår værdierne med hensyn til lagring på grund af den til udvikling, der stadig pågår inden for området, og som tillige indebærer, at de kritiske faktorer under lagringsprocessen, som f.eks. temperatur og vandindhold, gennemgår en stadig forandring.

I artikel 5.9 fastsættes handelsperioden for »Mela Alto Adige« eller »Südtiroler Apfel« på grundlag af høstperioden for de forskellige æblesorter, der er omhandlet i varespecifikationen. Den forlængede handelsperiode gælder for efterårssorter, hvor høsten finder sted fra midten af september. Det skal endvidere understreges, at der er i Alto Adige i de senere år er sket en mærkbar forbedring af lagringsteknikkerne (AC-ULO og DCA), som — ved opretholdelse af god jordbrugspraksis og omhyggelig gennemførelse af høsten på det rigtige modningstidspunkt — gør det muligt at opretholde en høj kvalitet på frugten selv på lang sigt.

Hvad angår forpakning, er varespecifikationen opdateret henhold til bestemmelserne i artikel 4 i forordning (EF) nr. 510/2006.

Teksten i artikel 5 punkt 5.10 er ændret. Nærmere bestemt er en fortegnelse over godkendte forpakninger blevet fjernet, eftersom disse allerede reguleres af gældende lovgivning.

3.3. Mærkning:

Teksten i artikel 8 er ændret, så den er blevet mere klar og præcis. I henhold til den ændrede artikel kan teksten »Mela Alto Adige« Indicazione geografica protetta (italiensk) eller »Südtiroler Apfel« geschützte geografische Angabe (tysk) nu også angives på yderemballagen udover på etiketterne på den indre emballage og på selve frugterne. I artiklen fastsættes en minimumsstørrelse på oplysningen »Mela Alto Adige« eller »Südtiroler Apfel« på yderemballagens henholdsvis den indre emballages etiketter og på de mærker, som anbringes på frugterne.

Det er endvidere blevet tilladt at koble betegnelsen til kollektivmærker forudsat, at oplysningen ikke har karakter af anprisning eller kan vildlede køberen.

Henvisningen til andelen af mærket frugt udgår, for at producenterne skal have større fleksibilitet med hensyn til at imødegå de forandringer, som kræves på markederne for frugt og grøntsager.

ENHEDSDOKUMENT

RÅDETS FORORDNING (EF) Nr. 510/2006

»MELA ALTO ADIGE«/»SÜDTIROLER APFEL«

EF-Nr.: IT-PGI-0105-0207-09.09.2011

BOB ( ) BGB ( X )

1. Betegnelse:

»Mela Alto Adige«/»Südtiroler Apfel«

2. Medlemsstat eller tredjeland:

Italien

3. Beskrivelse af landbrugsproduktet eller fødevaren:

3.1. Produkttype:

Klasse 1.6. — Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1:

Den beskyttede geografiske betegnelse »Mela Alto Adige« eller »Südtiroler Apfel« er forbeholdt frugt fra æbleplantager i det område, der er beskrevet i 4, og som for tiden består af følgende sorter såvel som deres mutationer og/eller kloner: Braeburn, Elstar, Fuji, Gala, Golden Delicious, Granny Smith, Idared, Jonagold, Morgenduft, Red Delicious, Stayman Winesap, Pinova og Topaz.

Betegnelsen »Mela Alto Adige« IGP eller »Südtiroler Apfel« ggA må kun anvendes om æbler, der har de kvalitetsmæssige og indre og ydre kendetegn, som for de enkelte sorter udtrykkes ved udseende, handelsklasse og størrelse, kemiske egenskaber og fysiske egenskaber. Derudover skal frugterne opfylde de mindstekrav for kvalitet for de forskellige sorter og klasser, som er fastsat i gældende EU-bestemmelser på området.

Sukkerindholdet og fastheden, der angives som kg/cm2, og som skal bestemmes senest 2 måneder efter høsten, skal overholde nedenstående minimumsværdier, der er angivet for hver sort.

Braeburn:

— Grundfarve: grøn til lys grøn

— Dækfarve: med orangerøde til mørkerøde striber på > 33 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 11 °Brix

— Fasthed: mindst 5,5 kg/cm2.

Elstar:

— Grundfarve: gul

— Dækfarve: klar rød > 20 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 10,5 °Brix

— Fasthed: mindst 5 kg/cm2.

Fuji:

— Grundfarve: lys grøn til gul

— Dækfarve: fra lys rød til mørk rød > 50 % af overfladen, heraf 30 % mørk rød

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 12,5 °Brix

— Fasthed: mindst 5 kg/cm2.

Gala:

— Grundfarve: gulgrøn til gyldengul

— Dækfarve: rød på mindst 20 % af overfladen (Gala standard), mindst 50 % for røde kloner

— Handelsklasse: Ekstra og I, for økologiske frugter også handelsklasse II

— Størrelse: diameter mindst 60 mm

— Sukkerindhold: over 10,5 °Brix

— Fasthed: mindst 5 kg/cm2.

Golden Delicious:

— Grundfarve: lys grøn til gul

— Dækfarve: lyserødt skær under visse forhold

— Rustdannelse: et fintmasket net på op til 20 % af overfladen på højst 20 % af frugterne, for økologiske frugter må er det tilladte omfang af rustdannelse fastsat i henhold til for handelsklasse II

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 11 °Brix

— Fasthed: mindst 5 kg/cm2.

Granny Smith:

— Grundfarve: grøn

— Dækfarve: undertiden med et rødligt skær

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 10 °Brix

— Fasthed: mindst 5,5 kg/cm2.

Idared:

— Grundfarve: grøngul

— Dækfarve: ensartet mørkerød > 33 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 10 °Brix

— Fasthed: mindst 5 kg/cm2.

Jonagold:

— Grundfarve: grøngul

— Dækfarve: klar rød, for Jonagold røde striber på mindst 20 % af overfladen, for Jonagored rød på > 50 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 11 °Brix

— Fasthed: mindst 5 kg/cm2.

Morgenduft:

— Grundfarve: fra lys grøn til gul

— Dækfarve: ensartet klar rød på mindst 33 % af overfladen, for Dallago kraftig lysende rød på mindst 50 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 10 °Brix

— Fasthed: mindst 5 kg/cm2.

Red Delicious:

— Grundfarve: gulgrøn

— Dækfarve: med mørkerøde skinnende striber på > 75 % af overfladen, ved røde kloner på > 90 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 10 °Brix

— Fasthed: mindst 5 kg/cm2.

Stayman Winesap:

— Grundfarve: grøn med gulligt skær

— Dækfarve: ensartet rød og let stribet på > 33 % af overfladen, for Red Stayman (Staymanred) på > 50 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 10 °Brix

— Fasthed: mindst 5 kg/cm2.

Pinova:

— Grundfarve: lys grøn til gul

— Dækfarve: stribet af rødt > 10 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 65 mm

— Sukkerindhold: over 11 °Brix

— Fasthed: mindst 5 kg/cm2.

Topaz:

— Grundfarve: lys grøn til gul

— Dækfarve: stribet af rødt > 33 % af overfladen

— Handelsklasse: Ekstra og I, for økologiske frugter også handelsklasse II

— Størrelse: diameter mindst 60 mm

— Sukkerindhold: over 10,5 °Brix

— Fasthed: mindst 5 kg/cm2.

3.3. Råvarer (kun for forarbejdede produkter):

—

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

Dyrkning og høst af »Mela Alto Adige« eller »Südtiroler Apfel« skal foregå inden for det produktionsområde, der er beskrevet i punkt 4.

3.6. Særlige regler vedrørende udskæring, rivning eller emballering osv.:

For at undgå enhver form for skader på produktet (beskadigelse af huden, stødskader, som forårsager brunfarvning af frugtkødet eller andre påvirkninger) skal håndtering i forbindelse med pakning og emballering foregå inden for det afgrænsede geografiske område. Dette krav begrundes med den store erfaring, som producenterne har opnået, med, hvordan produkterne bør håndteres efter høst, i kraft af mere 40 års virksomhed inden for det afgrænsede område i Alto Adige.

3.7. Specifikke mærkningsregler:

På etiketten, som skal sættes på emballagen eller på selve frugten, skal være angivet »Mela Alto Adige« Indicazione geografica protetta (italiensk) eller »Südtiroler Apfel« geschützte geografische Angabe (tysk). Skriftstørrelsen på betegnelserne »Mela Alto Adige« eller »Südtiroler Apfel«, som skal anbringes på pakningens eller salgsemballagens etiket skal være mindst 2 mm høj. På de mærker, der skal sættes på frugen, skal skriftstørrelsen på betegnelsen »Mela Alto Adige« eller »Südtiroler Apfel« være mindst 0,8 mm høj.

Det er tilladt sammen med den beskyttede geografiske betegnelse at anvende betegnelser og/eller grafiske symboler, som henviser til person- eller virksomhedsnavne eller virksomheds- og/eller kollektivlogoer, dog under forudsætning af, at de ikke er anprisninger eller kan vildlede køberen.

4. Præcis afgrænsning af det geografiske område:

Dyrkningsområdet for »Mela Alto Adige« eller »Südtiroler Apfel« udgøres af en del af den selvstændige provins Bolzano — Alto Adige (Südtirol) og omfatter i alt 72 kommuner.

5. Tilknytning til det geografiske område:

5.1. Det geografiske områdes egenart:

Klimaet i Alto Adige er med mere end 300 solskinsdage om året velegnet til æbleavl. Henimod slutningen af sommeren og om efteråret er der store forskelle mellem dag- og nattemperaturer. Om dagen kan temperaturen nå op på 30 °C, mens den om natten kan falde til mellem 8-10 °C. Hovedparten af produktionen kommer fra plantager, der ligger over 500 m over havets overflade. Den særdeles frugtbare jord er let og veldrænet og har et stort iltindhold. Rødderne har således de bedste forhold til at udvikle sig. Jorderne har et mellemstort eller stort indhold af humus.

5.2. Produktets egenart:

Det, der særligt kendetegner »Alto Adige«-æbler eller »Südtiroler Apfel« er, at de har en meget speciel farve og smag, fast frugtkød og lang holdbarhed. Disse kvalitetsegenskaber beror på den tætte sammenhæng mellem jordbunds- og klimaforholdene og frugtavlernes fagkundskab.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Med de dyrkningsmetoder, som æbleproducenterne i Alto Adige anvender, er det muligt at producere æbler af høj kvalitet takket være den optimale balance, man har fundet mellem vækst og produktion. »Mela Alto Adige« eller »Südtiroler Apfel« produceres ved hjælp af teknikker og metoder, der har lav indvirkning på miljøet. Produktionssystemerne for »Mela Alto Adige« eller »Südtiroler Apfel« er indrettet på at udnytte de naturlige jordbunds- og klimaforhold i produktionsområdet. Det store antal solskinsdage, de kølige nætter og den ringe nedbør bevirker, at æblerne får en særlig markant smag og farve. Plantagernes placering i 200-1 000 meters højde over havet og de lette og luftige jorder udgør grundlaget for æblernes kraftige aroma og faste frugtkød, som gør, at de kan opbevares længe. Dertil kommer, at næringsstofferne tilføres i form af velafbalanceret gødskning, som foretages på grundlag af jordbundsanalyser. Det fremmer frugtens kvalitet og begrænser samtidig udbrud af plantesygdomme.

Som det fremgår af mange kilder, har æbleavlen i Alto Adige på grund af de gunstige jordbunds- og klimaforhold med tiden udviklet sig fra kun at omfatte hjemmehørende sorter til også at omfatte sorter fra andre lande, som har tilpasset sig områdets mikroklima. Allerede i middelalderen var det almindeligt, at man på gårdene (masi) i Alto Adige-bjergområdet dyrkede forskellige sorter æbler og pærer, som blev brugt til at forsyne familien, som boede på gården. Fra midten af det 19. århundrede ændrede frugtavlen sig og blev en produktions- og handelsmæssig vigtig aktivitet med udenlandske opkøbere i Wien, Innsbruck, München, Warszawa og Skt. Petersborg. På samme tidspunkt påbegyndtes moderniseringen af frugtavlen i Alto Adige. I 1831 udgav læreren Johann Iakob Pöll den første håndbog i frugtavl, og i 1872 blev frugtavl indført som undervisningsfag på det nyoprettede landbrugsinstitut San Michele all'Adige. I en planteoversigt fra Bolzano landbrugsorganisation fra 1856 er der allerede opført ikke mindre end 193 æblesorter, som kan dyrkes. I Karl Maders historiske undersøgelse af frugt- og grøntsagsavlen i Alto Adige fra 1894 og 1904 opregnes der ca. 40 sorter, som er meget udbredt i hele Alto Adige-området.

Sammenspillet mellem disse miljøfaktorer og menneskets århundredgamle aktiviteter har takket være den store sammenhæng mellem æbledyrkningen og beskyttelsen af området og de for området typiske produktionssystemer bidraget til at gøre »Mela Alto Adige« o »Südtiroler Apfel« kendt og anerkendt på såvel det italienske marked som på verdensmarkedet.

I dag er der ca. 8 000 producenter, som for størstedelens vedkommende er medlem af et kooperativ. Der er 2 500 ansatte på pakkecentralerne, og 12 000 personer er beskæftiget med plukningen.

Henvisning til offentliggørelsen af varespecifikationen:

De italienske myndigheder har indledt den nationale indsigelsesprocedure ved at offentliggøre ansøgning om ændring af varespecifikationen for den beskyttede geografiske betegnelse »Mela Alto Adige« eller »Südtiroler Apfel« i Gazzetta Ufficiale della Repubblica Italiana (det italienske statstidende) nr. 164 af 16 juli 2011.

Den konsoliderede udgave af varespecifikationen kan ses på følgende websted:

http://www.politicheagricole.it/flex/cm/pages/ServeBLOB.php/L/IT/IDPagina/3335

eller

ved at gå direkte til fødevare- og skovministeriets hjemmeside, Ministero delle politiche agricole alimentari e forestali, (http://www.politicheagricole.it) og klikke på »Qualità e sicurezza« (øverst i skærmens højre side) og herefter på »Disciplinari di Produzione all’esame dell’UE«.

(1) EUT L 93 af 31.3.2006, s. 12.